ΠΕΡΙΕΧΟΜΕΝΑ
ΑΠΟΦΑΣΕΙΣ
Μεταβίβαση άσκησης αρμοδιοτήτων σε μέλη
του Περιφερειακού Συμβουλίου της Περιφέρειας
Κεντρικής Μακεδονίας.
Τροποποίηση Εσωτερικού Κανονισμού Λειτουργίας του Εργαστηρίου Ηλεκτρονικής Επιχειρη-
ματικής Ευφυΐας, του Τμήματος Διοικητικής
Επιστήμης και Τεχνολογίας της Σχολής Επιστημών Διοίκησης και Οικονομίας του Ελληνικού
Μεσογειακού Πανεπιστημίου.
Καθιέρωση με αποζημίωση υπερωριακής, νυκτερινής και εξαιρέσιμων ημερών εργασίας του
μόνιμου προσωπικού και του προσωπικού με
σχέση εργασίας ιδιωτικού δικαίου του Γ.Ν.Α.
«ΙΠΠΟΚΡΑΤΕΙΟ», για το έτος 2024.
ΑΠΟΦΑΣΕΙΣ
Αριθμ. 53515(1022)
(1)
Μεταβίβαση άσκησης αρμοδιοτήτων σε μέλη
του Περιφερειακού Συμβουλίου της Περιφέρειας Κεντρικής Μακεδονίας.
Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις των άρθρων 159,171,180,181 και 186
του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα
Καλλικράτης» (Α’ 87).
2. Τις διατάξεις των άρθρων 75-80 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
3. Τις διατάξεις του άρθρου 5 και της περ. β της παρ. 2
του άρθρου 7 του ν. 3469/2006 «Εθνικό Τυπογραφείο,
Εφημερίς της Κυβερνήσεως και λοιπές διατάξεις» (Α’ 131).
4. Τις διατάξεις των άρθρων 9 και 18 του Κώδικα Διοικητικής Διαδικασίας (ν. 2690/1999, Α’ 45).
5. Τις διατάξεις του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98), σε συνδυασμό με την περ. 22 του
άρθρου 119 του ν. 4622/2019 (Α’ 133).
6. Την υπ’ αρ. 81320 + 77909/01.12.2016 (Β’ 4302)
απόφαση του Γενικού Γραμματέα της Αποκεντρωμένης
Διοίκησης Μακεδονίας - Θράκης, με την οποία εγκρίθηκε η τροποποίηση του Οργανισμού της Περιφέρειας
Κεντρικής Μακεδονίας (π.δ. 133/2010, Α’ 226).
7. Την υπό στοιχεία Γ.Π.Κ.Μ./οικ. 72/08.01.2024 απόφαση του Περιφερειάρχη Κεντρικής Μακεδονίας περί
ανάθεσης τομέων ευθύνης σε Περιφερειακούς Συμβούλους της Περιφέρειας Κεντρικής Μακεδονίας (ΑΔΑ:
9ΚΖΜ7ΛΛ-ΞΗ4).
8. Την υπ’ αρ. οικ. 2604(59)/02.01.2024 (Β’ 145) απόφαση του Περιφερειάρχη Κεντρικής Μακεδονίας περί
μεταβίβασης αρμοδιοτήτων της Περιφέρειας Κεντρικής
Μακεδονίας καθώς και παροχή εξουσιοδότησης υπογραφής εγγράφων, αποφάσεων και άλλων πράξεων «ΜΕ
ΕΝΤΟΛΗ ΠΕΡΙΦΕΡΕΙΑΡΧΗ», στον Εκτελεστικό Γραμματέα.
9. Την υπ’ αρ. οικ. 17255(397)/09.01.2024 (Β’ 148) απόφαση του Περιφερειάρχη Κεντρικής Μακεδονίας περί
μεταβίβασης αρμοδιοτήτων της Περιφέρειας Κεντρικής
Μακεδονίας καθώς και παροχή εξουσιοδότησης υπογραφής εγγράφων, αποφάσεων και άλλων πράξεων «ΜΕ
ΕΝΤΟΛΗ ΠΕΡΙΦΕΡΕΙΑΡΧΗ».
10. Την υπ’ αρ. οικ. 72186(1345)/31.1.2022 (Β’ 380)
απόφαση του Περιφερειάρχη Κεντρικής Μακεδονίας
περί μεταβίβασης άσκησης αρμοδιοτήτων σε μέλη του
Περιφερειακού Συμβουλίου Κεντρικής Μακεδονίας.
11. Την υπ’ αρ. οικ. 279933(4639)/18.04.2022 (Β’ 2204)
απόφαση του Περιφερειάρχη Κεντρικής Μακεδονίας
περί μεταβίβασης άσκησης αρμοδιοτήτων σε Περιφερειακούς Συμβούλους της Περιφέρειας Κεντρικής Μα-
κεδονίας.
12. Την υπ’ αρ. 26/2008 γνωμοδότηση του Νομικού
Συμβουλίου του Κράτους.
13. Την υπό στοιχεία ΔΟΑ/οικ.26601/10.10.2007 εγκύκλιο του Υπουργείου Εσωτερικών και την υπό στοιχεία
ΔΟΑ/οικ. 8638/26.03.2013 εγκύκλιο του Υπουργείου
Διοικητικής Μεταρρύθμισης και Ηλεκτρονικής Διακυβέρνησης περί μείωσης υπογραφών στις διοικητικές
πράξεις και στα διοικητικά έγγραφα.
14. Την ανάγκη απλούστευσης διαδικασιών, για τη
σύντομη διεκπεραίωση υπηρεσιακών θεμάτων και την
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2024
ΤΕΥΧΟΣ ΔΕΥΤΕΡΟ
Αρ. Φύλλου 772
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 772/02.02.2024
εξασφάλιση της εύρυθμης και αποδοτικής λειτουργίας
των υπηρεσιών της Περιφέρειας Κεντρικής Μακεδονίας.
15. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού ή της Περιφέρειας Κεντρικής Μακεδονίας,
αποφασίζουμε:
Α) Τη μεταβίβαση άσκησης συγκεκριμένων αρμοδιοτήτων της Περιφέρειας Κεντρικής Μακεδονίας στους
Περιφερειακούς Συμβούλους, Αριστείδη Καμπανό
του Αλκιβιάδη, Μαγδαληνή (Λίνα) Φιλιππιάδου του
Παναγιώτη, Θεόδωρο Αγγελίδη του Θωμά, Πελαγία
(Πέλη) Ιορδανίδου του Δαμιανού, Ιωάννη Κουφίδη του
Αναστασίου και Αθανάσιο (Θανάση) Λιακόπουλο του
Γεωργίου, ως ακολούθως:
Α.1) Στον Περιφερειακό Σύμβουλο Αριστείδη Καμπανό
του Αλκιβιάδη, μεταβιβάζεται η άσκηση των κάτωθι αρμοδιοτήτων που αφορούν σε θέματα Ευαισθητοποίησης
κατά της Αθλητικής Βίας, ως εξής:
1. Η ανάληψη πρωτοβουλιών για το σχεδιασμό δράσεων που αφορούν την εξάλειψη της αθλητικής βίας.
2. Η παρακολούθηση της πολιτικής και των δράσεων
της Περιφέρειας σε θέματα «Ευαισθητοποίησης κατά
της Αθλητικής Βίας».
3. Η αγόρευση ως ειδικός αγορητής στα Συλλογικά
Όργανα της Περιφέρειας Κεντρικής Μακεδονίας για θέματα του τομέα ευθύνης του.
Α.2) Στην Περιφερειακή Σύμβουλο Μαγδαληνή (Λίνα)
Φιλιππιάδου του Παναγιώτη, μεταβιβάζεται η άσκηση
των κάτωθι που αφορούν σε θέματα Εξυπηρέτησης του
Πολίτη, ως εξής:
1. Η έκδοση διοικητικών πράξεων μη κανονιστικού
χαρακτήρα του τομέα Εξυπηρέτησης του Πολίτη, με εξαίρεση όσων ανατίθεται με απόφαση σε άλλο διοικητικό
ή υπηρεσιακό όργανο.
2. Ο συντονισμός και η παρακολούθηση της πολιτικής
και των δράσεων της Περιφέρειας σε θέματα «Εξυπηρέτησης του Πολίτη».
3. Η μέριμνα για την παρακολούθηση της εθνικής νομοθεσίας στον τομέα ευθύνης της.
4. Η συγκέντρωση στοιχείων και η εισήγηση επί θεμάτων ευθύνης της προς τα αρμόδια όργανα της διοίκησης,
καθώς και η παρακολούθηση αυτών.
5. Ο συντονισμός και η παρακολούθηση της διαδικασίας κατάρτισης του απολογισμού δράσης.
6. Η αγόρευση ως ειδικός αγορητής στα Συλλογικά
Όργανα της Περιφέρειας Κεντρικής Μακεδονίας για
θέματα του τομέα ευθύνης της.
Α.3) Στον Περιφερειακό Σύμβουλο Θεόδωρο Αγγελίδη
του Θωμά, μεταβιβάζεται η άσκηση των κάτωθι αρμοδιοτήτων που αφορούν σε θέματα Διαπεριφερειακών
Συνεργασιών, ως εξής:
1. Η έκδοση διοικητικών πράξεων μη κανονιστικού
χαρακτήρα του τομέα Διαπεριφερειακών Συνεργασιών,
με εξαίρεση όσων ανατίθεται με απόφαση σε άλλο διοικητικό ή υπηρεσιακό όργανο.
2. Ο συντονισμός και η παρακολούθηση της πολιτικής
και των δράσεων της Περιφέρειας σε θέματα «Διαπεριφερειακών Συνεργασιών».
3. Η μέριμνα για την παρακολούθηση της εθνικής
νομοθεσίας στον τομέα ευθύνης του.
4. Η συγκέντρωση στοιχείων και η εισήγηση επί θεμάτων ευθύνης του προς τα αρμόδια όργανα της διοίκησης,
καθώς και η παρακολούθηση αυτών.
5. Ο συντονισμός και η παρακολούθηση της διαδικασίας κατάρτισης του απολογισμού δράσης.
6. Η εισήγηση για τη συμμετοχή σε δίκτυα Διαπεριφερειακών Συνεργασιών.
7. Η αγόρευση ως ειδικός αγορητής στα Συλλογικά
Όργανα της Περιφέρειας Κεντρικής Μακεδονίας για
θέματα του τομέα ευθύνης του.
Α.4) Στην Περιφερειακή Σύμβουλο Πελαγία (Πέλη)
Ιορδανίδου του Δαμιανού, μεταβιβάζεται η άσκηση των
κάτωθι που αφορούν σε θέματα Προσβασιμότητας, ως
εξής:
1. Η έκδοση διοικητικών πράξεων μη κανονιστικού
χαρακτήρα του τομέα Προσβασιμότητας, με εξαίρεση
όσων ανατίθεται με απόφαση σε άλλο διοικητικό ή
υπηρεσιακό όργανο.
2. Ο συντονισμός και η παρακολούθηση της πολιτικής
και των δράσεων της Περιφέρειας σε θέματα «Προσβασιμότητας».
3. Η μέριμνα για την παρακολούθηση της εθνικής νομοθεσίας στον τομέα ευθύνης της.
4. Η συγκέντρωση στοιχείων και η εισήγηση επί θεμάτων ευθύνης της προς τα αρμόδια όργανα της διοίκησης,
καθώς και η παρακολούθηση αυτών.
5. Ο συντονισμός και η παρακολούθηση της διαδικασίας κατάρτισης του απολογισμού δράσης.
6. Η αγόρευση ως ειδικός αγορητής στα Συλλογικά
Όργανα της Περιφέρειας Κεντρικής Μακεδονίας για
θέματα του τομέα ευθύνης της.
Α.5) Στον Περιφερειακό Σύμβουλο Ιωάννη Κουφίδη
του Αναστασίου, μεταβιβάζεται η άσκηση των κάτωθι
αρμοδιοτήτων που αφορούν σε θέματα Επαγγελματικών
Φορέων, ως εξής:
1. Η έκδοση διοικητικών πράξεων μη κανονιστικού
χαρακτήρα του τομέα Επαγγελματικών Φορέων, με εξαίρεση όσων ανατίθεται με απόφαση σε άλλο διοικητικό
ή υπηρεσιακό όργανο.
2. Ο συντονισμός και η παρακολούθηση της πολιτικής
και των δράσεων της Περιφέρειας σε θέματα «Επαγγελματικών Φορέων».
3. Η μέριμνα για την παρακολούθηση της εθνικής νομοθεσίας στον τομέα ευθύνης του.
4. Η συγκέντρωση στοιχείων και η εισήγηση επί θεμάτων ευθύνης του προς τα αρμόδια όργανα της διοίκησης,
καθώς και η παρακολούθηση αυτών.
5. Ο συντονισμός και η παρακολούθηση της διαδικασίας κατάρτισης του απολογισμού δράσης.
6. Η εισήγηση για τη συμμετοχή σε δίκτυα Επαγγελματικών Φορέων.
7. Η αγόρευση ως ειδικός αγορητής στα Συλλογικά
Όργανα της Περιφέρειας Κεντρικής Μακεδονίας για
θέματα του τομέα ευθύνης του.
Α.6) Στον Περιφερειακό Σύμβουλο Αθανάσιο (Θανάση)
Λιακόπουλο του Γεωργίου, μεταβιβάζεται η άσκηση των
κάτωθι αρμοδιοτήτων που αφορούν σε θέματα Επιστημονικών Φορέων, ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 772/02.02.2024
1. Η έκδοση διοικητικών πράξεων μη κανονιστικού
χαρακτήρα του τομέα Επιστημονικών Φορέων, με εξαίρεση όσων ανατίθεται με απόφαση σε άλλο διοικητικό
ή υπηρεσιακό όργανο.
2. Ο συντονισμός και η παρακολούθηση της πολιτικής
και των δράσεων της Περιφέρειας σε θέματα «Επιστημονικών Φορέων».
3. Η μέριμνα για την παρακολούθηση της εθνικής νομοθεσίας στον τομέα ευθύνης του.
4. Η συγκέντρωση στοιχείων και η εισήγηση επί θεμάτων ευθύνης του προς τα αρμόδια όργανα της διοίκησης,
καθώς και η παρακολούθηση αυτών.
5. Ο συντονισμός και η παρακολούθηση της διαδικασίας κατάρτισης του απολογισμού δράσης.
6. Η εισήγηση για τη συμμετοχή σε δίκτυα Επιστημονικών Φορέων.
7. Η αγόρευση ως ειδικός αγορητής στα Συλλογικά
Όργανα της Περιφέρειας Κεντρικής Μακεδονίας για θέματα του τομέα ευθύνης του.
Β) Από τη δημοσίευση της παρούσας καταργούνται:
1. Η υπ’ αρ. οικ. 72186(1345)/31.1.2022 (Β’ 380) απόφαση του Περιφερειάρχη Κεντρικής Μακεδονίας, περί
μεταβίβασης άσκησης αρμοδιοτήτων σε μέλη του Περιφερειακού Συμβουλίου Κεντρικής Μακεδονίας.
2. Η υπ’ αρ. οικ. 279933(4639)/18.04.2022 (Β’ 2204)
απόφαση του Περιφερειάρχη Κεντρικής Μακεδονίας
περί μεταβίβασης άσκησης αρμοδιοτήτων σε Περιφερειακούς Συμβούλους της Περιφέρειας Κεντρικής Μα-
κεδονίας.
Η απόφαση αυτή να δημοσιευθεί στην Εφημερίδα της
Κυβερνήσεως .
Θεσσαλονίκη, 23 Ιανουαρίου 2024
Ο Περιφερειάρχης
ΑΠΟΣΤΟΛΟΣ ΤΖΙΤΖΙΚΩΣΤΑΣ
Ι
Αριθμ. 517/Φ20
(2)
Τροποποίηση Εσωτερικού Κανονισμού Λειτουργίας του Εργαστηρίου Ηλεκτρονικής Επιχειρη-
ματικής Ευφυΐας, του Τμήματος Διοικητικής
Επιστήμης και Τεχνολογίας της Σχολής Επιστημών Διοίκησης και Οικονομίας του Ελληνικού
Μεσογειακού Πανεπιστημίου.
Η ΣΥΓΚΛΗΤΟΣ
ΤΟΥ ΕΛΛΗΝΙΚΟΥ ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τις διατάξεις του άρθρου  23 του ν.  4610/2019
«Συνέργειες Πανεπιστημίων και Τ.Ε.Ι., πρόσβαση στην
τριτοβάθμια εκπαίδευση, πειραματικά σχολεία, Γενικά
Αρχεία του Κράτους και λοιπές διατάξεις» (Α’ 70).
2. Τις διατάξεις των άρθρων 75 έως 83 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της
Οδηγίας (ΕΕ) 2019/1024) - Ηλεκτρονικές Επικοινωνίες
(Ενσωμάτωση στο Ελληνικό Δίκαιο της Οδηγίας (ΕΕ)
2018/1972) και άλλες διατάξεις» (Α’ 184).
3. Τις διατάξεις του άρθρου 46 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
4. Την υπό στοιχεία 5984/Φ20/01-09-2023 απόφαση
του Πρύτανη του Ελληνικού Μεσογειακού Πανεπιστημίου «Συγκρότηση της Συγκλήτου του Ελληνικού Μεσο-
γειακού Πανεπιστημίου ακαδημαϊκού έτους 2023-2024»
(ΑΔΑ: 91ΘΩ46ΜΗ2Ι-20Ι).
5. Την υπό στοιχεία 2878/Φ20/28-05-2020 πράξη του
Πρύτανη «Ίδρυση Εργαστηρίου, με τίτλο “Εργαστήριο
Ηλεκτρονικής Επιχειρηματικής Ευφυΐας” του Τμήματος
Διοικητικής Επιστήμης και Τεχνολογίας της Σχολής Επιστημών Διοίκησης και Οικονομίας του Ελληνικού Μεσο-
γειακού Πανεπιστημίου και καθορισμός του Εσωτερικού
Κανονισμού» (Β’ 2405).
6. Την υπό στοιχεία 7133/Φ20/09-10-2023 απόφαση
της Συγκλήτου «Εσωτερικός Κανονισμός Λειτουργίας
Πανεπιστημιακών Εργαστηρίων του Ελληνικού Μεσογειακού Πανεπιστημίου».
7. Την απόφαση της συνέλευσης του Τμήματος Διοικητικής Επιστήμης και Τεχνολογίας στη συνεδρίαση
υπ’ αρ. πράξης 52/Θ.2/24-11-2023 «Έγκριση εσωτερικού
Κανονισμού Λειτουργίας του Εργαστηρίου Ηλεκτρονικής
Επιχειρηματικής Ευφυΐας του Τμήματος Διοικητικής Επιστήμης και Τεχνολογίας του ΕΛΜΕΠΑ».
8. Την υπό στοιχεία 218/Φ20/12-1-2023 απόφαση του
Συμβουλίου Διοίκησης του Ελληνικού Μεσογειακού Πανεπιστημίου «Ορισμός Αντιπρυτάνεων του Ελληνικού
Μεσογειακού Πανεπιστήμιου» (Υ.Ο.Δ.Δ. 33).
9. Την υπό στοιχεία 219/Φ20/12-1-2023 πράξη του
Πρύτανη του Ελληνικού Μεσογειακού Πανεπιστημίου
με θέμα «Καθορισμός Τομέων ευθύνης Αντιπρυτάνεων Μεταβίβαση αρμοδιοτήτων και σειρά αναπλήρωσης του
Πρύτανη του Ελληνικού Μεσογειακού Πανεπιστημίου»
(Β’ 265).
10. Την υπό στοιχεία 8768/Φ20/07-12-2022
(Υ.Ο.Δ.Δ. 1163) διαπιστωτική πράξη του Αντιπρύτανη του
Ελληνικού Μεσογειακού Πανεπιστημίου με την οποία
διαπιστώθηκε η εκλογή Πρύτανη του Ελληνικού Μεσογειακού Πανεπιστημίου.
11. Το γεγονός ότι με την παρούσα απόφαση δεν
προκαλείται δαπάνη σε βάρος του τακτικού προϋπολογισμού ή της κρατικής επιχορήγησης του Ιδρύματος,
αποφάσισε:
Την τροποποίηση του Εσωτερικού Κανονισμού Λειτουργίας του Εργαστηρίου Ηλεκτρονικής Επιχειρημα-
τικής Ευφυΐας, του τμήματος Διοικητικής Επιστήμης και
Τεχνολογίας, ως ακολούθως:
Άρθρο 1
Ίδρυση-Γνωστικό Αντικείμενο
Το Εργαστήριο με τίτλο «Εργαστήριο Ηλεκτρονικής
Επιχειρηματικής Ευφυΐας» του Τμήματος Διοικητής
Επιστήμης και Τεχνολογίας, της Σχολής Επιστημών
Διοίκησης και Οικονομίας του Ελληνικού Μεσογειακού
Πανεπιστημίου (ΕΛΜΕΠΑ). Ιδρύθηκε με την υπό στοιχεία
19/Θ.18/28-01-2020 (Β’ 2405) απόφαση της Συγκλήτου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 772/02.02.2024
του ΕΛΜΕΠΑ και εξυπηρετεί τις εκπαιδευτικές και ερευνητικές ανάγκες στα επιστημονικά πεδία: επιχειρηματι-
κή ευφυΐα, ψηφιακό μάρκετινγκ, User eXperience (UX)
Design, στρατηγικές ηλεκτρονικού μάρκετινγκ, ανάλυση
δεδομένων, δίκτυα και τεχνολογίες επόμενης γενιάς.
Άρθρο 2
Σκοπός
Το Εργαστήριο έχει ως σκοπό:
1. Την υποστήριξη των εκπαιδευτικών αναγκών του
Τμήματος Διοικητικής Επιστήμης και Τεχνολογίας, άλλων
Τμημάτων της Σχολής ή άλλων Σχολών σε θέματα σχετικά με το γνωστικό αντικείμενο του Εργαστηρίου, όπως
ορίζεται στο άρθρο 1 του παρόντος αλλά και με την ευρύτερη περιοχή γνωστικών αντικειμένων του Τμήματος
Διοικητικής Επιστήμης και Τεχνολογίας του Ελληνικού
Μεσογειακού Πανεπιστημίου.
2. Τη διεξαγωγή και την ανάπτυξη ερευνητικών και συναφών δραστηριοτήτων στα οριζόμενα ως άνω γνωστι-
κά πεδία σύμφωνα με τις γενικές αρχές και κανονισμούς
του Ελληνικού Μεσογειακού Πανεπιστημίου.
3. Την ανάπτυξη προγραμμάτων διδασκαλίας και έρευνας για προπτυχιακούς, μεταπτυχιακούς φοιτητές και
υποψήφιους διδάκτορες στο πλαίσιο των γνωστικών
πεδίων του Εργαστηρίου καθώς και την οργάνωση και
παροχή επιμορφωτικών προγραμμάτων μέσω του Κέντρου Επιμόρφωσης και Διά Βίου Μάθησης του ΕΛΜΕΠΑ
σε όλα τα γνωστικά αντικείμενα που θεραπεύει.
4. Την οργάνωση σεμιναρίων, συμποσίων, συνεδρίων,
διαλέξεων καθώς και την προετοιμασία δημοσιεύσεων
και εκδόσεων.
5. Την κάθε μορφής ακαδημαϊκή συνεργασία με όλα
τα κέντρα ερευνών και ακαδημαϊκά ιδρύματα, της ημεδαπής και της αλλοδαπής.
6. Τη συνεργασία με δημόσιες υπηρεσίες, δήμους και
άλλους κοινωνικούς και επιστημονικούς φορείς και τη
συμβολή του Εργαστηρίου στη μελέτη προβλημάτων
και ανάπτυξης της χώρας.
7. Την παροχή υπηρεσιών κατά τα προβλεπόμενα από
την κείμενη νομοθεσία.
Άρθρο 3
Δραστηριότητες
Το Εργαστήριο δύναται να ασκεί τις ακόλουθες δραστηριότητες:
1. Καλύπτει σε προπτυχιακό και μεταπτυχιακό επίπεδο
τις διδακτικές και ερευνητικές ανάγκες του Τμήματος,
όπως και άλλων Τμημάτων του Πανεπιστημίου, σε θέματα που εμπίπτουν στο γνωστικό του αντικείμενο και
αποτελούν μέρος του προγράμματος σπουδών,
2. παρέχει εκπαίδευση μέσω πρακτικής άσκησης στα
γνωστικά αντικείμενα που θεραπεύει,
3. διεξάγει βασική και εφαρμοσμένη έρευνα στα γνωστικά του αντικείμενα, με σκοπό την ανάπτυξη νέας γνώ-
σης και την απόκτηση τεχνογνωσίας, τόσο σε θεωρητικό
όσο και σε πειραματικό - εφαρμοσμένο επίπεδο,
4. συνεργάζεται, κατόπιν απόφασης του αρμοδίου οργάνου του ΕΛΜΕΠΑ, με Ανώτατα Εκπαιδευτικά Ιδρύματα
(ΑΕΙ) της ημεδαπής, αναγνωρισμένα ιδρύματα της αλλοδαπής, ερευνητικούς και τεχνολογικούς φορείς της
ημεδαπής και της αλλοδαπής, εφόσον οι επιστημονικοί
στόχοι τους συμπίπτουν ή είναι συναφείς με αυτούς του
Εργαστηρίου,
5. εξασφαλίζει πόρους και πηγές χρηματοδότησης για
την ενίσχυση της έρευνας στα αντικείμενα του Εργαστηρίου,
6. συνεισφέρει στη δημιουργία νέων σύγχρονων και
ελκυστικών προγραμμάτων σπουδών πρώτου και δεύτερου κύκλου της ακαδημαϊκής μονάδας στην οποία
εντάσσεται, καθώς και στην αναβάθμιση των υφιστάμενων, στο πλαίσιο των γνωστικών αντικειμένων του
Εργαστηρίου, παρέχει επιστημονικό και εξειδικευμένο
συμβουλευτικό έργο προς τρίτα φυσικά ή νομικά πρόσωπα, ιδίως με γνωμοδοτήσεις και μελέτες,
7. παρέχει εξειδικευμένες υπηρεσίες προς τρίτα φυσικά ή νομικά πρόσωπα σύμφωνα με την ισχύουσα νομο-
θεσία και τον σκοπό του ΕΛΜΕΠΑ, και ιδίως προς τους
φορείς του δημόσιου τομέα, όπως αυτός οριοθετείται
σύμφωνα με τις κείμενες σχετικές διατάξεις,
8. αναλαμβάνει την εκπόνηση ερευνητικών και αναπτυξιακών έργων/προγραμμάτων, την οικονομική δια-
χείριση των οποίων αναλαμβάνει ο Ειδικός Λογαριασμός
Κονδυλίων Έρευνας του ΕΛΜΕΠΑ, καθώς και την οργάνωση και παροχή επιμορφωτικών προγραμμάτων μέσω
του Κέντρου Επιμόρφωσης και Διά Βίου Μάθησης του
ΕΛΜΕΠΑ στα γνωστικά αντικείμενα του Εργαστηρίου,
9. αναλαμβάνει τη διεξαγωγή βιομηχανικής έρευνας,
στο πλαίσιο συμφώνου συνεργασίας με επιχειρήσεις ή
βιομηχανίες της ημεδαπής ή αλλοδαπής,
10. υποστηρίζει σε επίπεδο προπτυχιακών, μεταπτυχιακών και διδακτορικών σπουδών τις διδακτικές,
ερευνητικές και αναπτυξιακές ανάγκες του Τμήματος σε
θέματα που εμπίπτουν στα αντικείμενα δραστηριότητας
του Εργαστηρίου,
11. διοργανώνει επιστημονικές διαλέξεις, ημερίδες,
σεμινάρια, συμπόσια, συνέδρια και άλλες επιστημονικές
εκδηλώσεις, και προσκαλεί επιστήμονες αναγνωρισμένου κύρους,
12. διεξάγει μελέτες σε θέματα που εμπίπτουν στα
αντικείμενα δραστηριότητας του Εργαστηρίου,
13. αναλαμβάνει και αναθέτει εξειδικευμένα έργα σε τρίτους, προς εξυπηρέτηση των σκοπών του Εργαστηρίου,
14. κάθε άλλη δραστηριότητα που καθορίζεται από
τον εσωτερικό κανονισμό του Εργαστηρίου, εφόσον
προάγει τη διδασκαλία, την επιστήμη και την έρευνα στα
γνωστικά αντικείμενα του πανεπιστημιακού εργαστηρίου και είναι σύμφωνη προς τους σκοπούς, την αποστολή
του ΕΛΜΕΠΑ και την κείμενη νομοθεσία.
Άρθρο 4
Προσωπικό
1. Το Εργαστήριο μπορεί να στελεχώνεται από διδακτικό, ερευνητικό και λοιπό προσωπικό που υπηρετεί
στο Τμήμα Διοικητικής Επιστήμης και Τεχνολογίας.
Το διδακτικό και ερευνητικό προσωπικό αποτελείται
από καθηγητές πρώτης βαθμίδας, αναπληρωτές καθηγητές, επίκουρους καθηγητές και λέκτορες με γνωστι-
κό αντικείμενο που εμπίπτει στα διδακτικά, ερευνητικά και επιστημονικά ενδιαφέροντα του Εργαστηρίου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 772/02.02.2024
Το προσωπικό αυτό μπορεί να συμπληρώνεται από
μέλη Εργαστηριακού Διδακτικού Προσωπικού (Ε.ΔΙ.Π.)
και μέλη Ειδικού Τεχνικού Εργαστηριακού Προσωπικού
(Ε.Τ.Ε.Π.).
2. Στο Εργαστήριο δύναται να τοποθετείται διοικητικό
προσωπικό του πανεπιστημίου, καθώς και να απασχολούνται και οι ακόλουθες κατηγορίες προσωπικού:
α) Επισκέπτες καθηγητές και επισκέπτες ερευνητές,
β) ερευνητές επί συμβάσει,
γ) πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή εργασί-
ας ορισμένου χρόνου σε περίπτωση εκτέλεσης έργων/
προγραμμάτων του Εργαστηρίου,
δ) προσωπικό του ΕΛΜΕΠΑ για την εκτέλεση πρόσθετου έργου επ’ αμοιβή.
Η μισθοδοσία του προσωπικού των περ. (α) έως (δ)
δεν βαρύνει τον προϋπολογισμό του ΕΛΜΕΠΑ και καλύπτεται αποκλειστικά από πόρους του Εργαστηρίου,
η διαχείριση των οποίων πραγματοποιείται μέσω του
Ειδικού Λογαριασμού Κονδυλίων Έρευνας.
3. Συνδεδεμένα μέλη του Εργαστηρίου μπορεί να είναι
Ομότιμοι Καθηγητές του τμήματος, Καθηγητές άλλων
τμημάτων του ΕΛΜΕΠΑ ή Πανεπιστημίων της Ελλάδας
ή της αλλοδαπής, προσωπικό ερευνητικών κέντρων και
ινστιτούτων της Ελλάδας ή της αλλοδαπής, μεταπτυχιακοί φοιτητές, υποψήφιοι διδάκτορες, διδάκτορες, μετα-
διδάκτορες και άλλοι ερευνητές.
Άρθρο 5
Διοίκηση-Αρμοδιότητες
1. Ο Διευθυντής του Εργαστηρίου εκλέγεται με τριετή
θητεία σύμφωνα με την κείμενη νομοθεσία. Ο Διευθυντής ανήκει στις βαθμίδες του καθηγητή πρώτης βαθμί-
δας ή του αναπληρωτή καθηγητή, όπως ο νόμος ορίζει.
Ο Διευθυντής αναπληρώνεται σε περίπτωση απουσίας ή
κωλύματος από το αρχαιότερο μέλος ΔΕΠ, στη βαθμίδα
του καθηγητή ή του αναπληρωτή καθηγητή. Σε περίπτωση απώλειας του Διευθυντή και εφόσον στο Εργαστήριο
δεν υπηρετούν μέλη ΔΕΠ στη βαθμίδα του καθηγητή ή
αναπληρωτή καθηγητή, η Σύγκλητος δύναται να ορίσει
ως Διευθυντή κατ’ εξαίρεση Επίκουρο Καθηγητή που
υπηρετεί στο πανεπιστημιακό Εργαστήριο, έως την
ημερομηνία διορισμού μέλους ΔΕΠ στη βαθμίδα του
καθηγητή ή αναπληρωτή καθηγητή, σύμφωνα με την
κείμενη νομοθεσία. Είναι δυνατή η εκλογή του ίδιου προσώπου ως Διευθυντή για περισσότερες από μία θητείες.
Η κατοχή θέσης Διευθυντή του πανεπιστημιακού εργαστηρίου δεν είναι ασυμβίβαστη με την κατοχή άλλου
αξιώματος μονομελούς οργάνου διοίκησης του ΕΛΜΕΠΑ
ή τη συμμετοχή ως μέλους σε συλλογικά όργανα του
Πανεπιστημίου.
2. Ο Διευθυντής του Εργαστηρίου ασκεί τις αρμοδιότητες που ορίζονται από την κείμενη νομοθεσία:
- Συντονίζει το διδακτικό (προπτυχιακό - μεταπτυχιακό) και ερευνητικό έργο του Εργαστηρίου,
- προΐσταται και εποπτεύει τη λειτουργία του πανεπιστημιακού εργαστηρίου,
- μεριμνά για την εφαρμογή του παρόντος κανονισμού,
των κανονισμών του πανεπιστημίου, των αποφάσεων
των οργάνων του ΕΛΜΕΠΑ, του Τμήματος και του Τομέα,
καθώς και για την τήρηση της νομοθεσίας,
- έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (ΕΛΚΕ), ο οποίος διαχειρίζεται τους ίδιους
πόρους του πανεπιστημιακού εργαστηρίου,
- εισηγείται προς τον Πρύτανη την τοποθέτηση ή διάθεση διοικητικού προσωπικού του ΕΛΜΕΠΑ για την
υποστήριξή του Εργαστηρίου,
- εισηγείται προς την Επιτροπή Ερευνών του ΕΛΚΕ την
πρόσληψη έκτακτου ερευνητικού, επιστημονικού και
λοιπού προσωπικού για τις ανάγκες του πανεπιστημιακού εργαστηρίου,
- υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους,
- μεριμνά για τη στελέχωση, την οικονομική διαχείριση, την κατανομή των χώρων του Εργαστηρίου και την
καλή λειτουργία του,
- εισηγείται στη Συνέλευση του Τμήματος ή/και στα αρμόδια όργανα του ΕΛΜΕΠΑ προτάσεις σχετικά με την ανά-
πτυξη δράσεων ή/και τη στελέχωση του Εργαστηρίου,
- υπογράφει κάθε έγγραφο που σχετίζεται με το
Εργαστήριο,
- ασκεί κάθε άλλη αρμοδιότητα που ορίζεται από την
κείμενη νομοθεσία.
- να υπογράφει μνημόνια συνεργασίας, μετά από
γνώμη του Τμήματος, εάν το εργαστήριο εντάσσεται σε
Τμήμα ή σε Τομέα, ή της Κοσμητείας της Σχολής, εάν το
εργαστήριο εντάσσεται σε Σχολή, και κατόπιν απόφασης
του αρμοδίου οργάνου του Πανεπιστημίου, με φορείς
του δημόσιου ή ιδιωτικού τομέα, τρίτα φυσικά ή νομικά
πρόσωπα, εφόσον οι επιστημονικοί στόχοι τους συμπίπτουν ή είναι συναφείς με αυτούς του εργαστηρίου.
Η λειτουργία του Εργαστηρίου διέπεται από τον παρόντα Κανονισμό, τον Πρότυπο Εσωτερικό Κανονισμό
Λειτουργίας των Πανεπιστημιακών Εργαστηρίων και τον
Εσωτερικό Κανονισμό Λειτουργίας του ΕΛΜΕΠΑ.
Άρθρο 6
Εγκατάσταση-Υλικοτεχνική Υποδομή
1. Το Εργαστήριο στεγάζεται στο κτίριο του Τμήματος
στις κεντρικές εγκαταστάσεις του ΕΛΜΕΠΑ, στα Λακώνια
στον Άγιο Νικόλαο Κρήτης και στο κτίριο της π.ΣΕΥΠ,
στις κεντρικές εγκαταστάσεις του ΕΛΜΕΠΑ, στο Ηράκλειο. Στους χώρους εγκατάστασης του Εργαστηρίου
(στο Εργαστήριο Νο5 του Τμήματος, που βρίσκεται στον
Α’ Όροφο του κτηρίου) υπάρχει πινακίδα με τον ακριβή
τίτλο του Εργαστηρίου.
2. Το Εργαστήριο λειτουργεί κατά τις εργάσιμες ημέρες
και ώρες σύμφωνα με τον Εσωτερικό Κανονισμό Λειτουργίας του ΕΛΜΕΠΑ.
3. Ο Διευθυντής ενημερώνεται πριν από τη διεξαγωγή
κάθε εργασίας που γίνεται στο Εργαστήριο στα πλαίσια
ερευνητικού προγράμματος ή άλλου έργου, που έχει
αποφασισθεί.
4. Η χρησιμοποίηση του εξοπλισμού του Εργαστηρίου επιτρέπεται μόνο στο προσωπικό του ή άλλους
ερευνητές, που έχουν ειδική επί των οργάνων αυτών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 772/02.02.2024
εκπαίδευση και εξουσιοδότηση από το Διευθυντή του
Εργαστηρίου. Κινητά όργανα και σκεύη, τα οποία παραδίδονται για τη διεξαγωγή εργασιών, επιστρέφονται
μετά τη χρησιμοποίησή τους στην κατάσταση που είχαν
παραδοθεί.
5. Με τις συνεργασίες σε επίπεδο Τομέων ή Τμημάτων ή ακόμα και Πανεπιστημίου δίνεται η δυνατότητα
χρησιμοποίησης και άλλων συσκευών και οργάνων που
εξασφαλίζουν ποιότητα στη διδασκαλία και την έρευνα
και βοηθούν σημαντικά στη διεξαγωγή ερευνητικών
προγραμμάτων. Στο Εργαστήριο δύναται να απασχολούνται υπό τις υποδείξεις του Διευθυντή, φοιτητές και
των τριών κύκλων σπουδών καθώς και μεταδιδακτορικοί
φοιτητές σε συναφείς, με τα γνωστικά του αντικείμενα,
δραστηριότητες.
6. Στο Εργαστήριο τηρούνται οι προβλεπόμενοι όροι
λειτουργίας και υγιεινής σύμφωνα με τα προβλεπόμενα
στην κείμενη νομοθεσία. Στους χώρους εγκατάστασης
του Εργαστηρίου τοποθετούνται τα όργανα και ο εξοπλισμός, που είναι αναγκαία για τη διενέργεια των εργαστη-
ριακών ασκήσεων και των ερευνητικών ή αναπτυξιακών
προγραμμάτων.
Άρθρο 7
Έσοδα-Πόροι του Εργαστηρίου
Η λειτουργία του Εργαστηρίου γίνεται από πόρους, οι
οποίοι προέρχονται από:
1. Την υλοποίηση ερευνητικών, αναπτυξιακών προγραμμάτων που πραγματοποιούνται για ίδιο λογαριασμό
ή λογαριασμό τρίτων,
2. τη διάθεση ερευνητικών και γενικά επιστημονικών
προϊόντων,
3. την παροχή υπηρεσιών σύμφωνα με την κείμενη
νομοθεσία,
4. τις ειδικές εισφορές και χρηματοδοτήσεις από
διεθνείς οργανισμούς, δημόσιες ή ιδιωτικές επιχειρήσεις
και Νομικά ή Φυσικά Πρόσωπα,
5. τις κληρονομιές, τις δωρεές και τις κληροδοσίες στο
Ελληνικό Μεσογειακό Πανεπιστήμιο για τους σκοπούς
του πανεπιστημιακού εργαστηρίου,
6. συνέδρια και εκπαιδευτικά σεμινάρια,
7. τις τυχόν πιστώσεις που διατίθενται από το Τμήμα
Διοικητικής Επιστήμης και Τεχνολογίας του Ελληνικού
Μεσογειακού Πανεπιστημίου σύμφωνα με την κείμενη
νομοθεσία,
8. κάθε άλλη νόμιμη πηγή.
Άρθρο 8
Τηρούμενα Βιβλία
Για τις ανάγκες του Εργαστηρίου τηρούνται τα ακόλουθα στοιχεία σε έντυπη ή ηλεκτρονική μορφή:
Α. Υποχρεωτικά:
1. Βιβλίο πρωτοκόλλου.
2. Αρχείο εκπαιδευτικών δραστηριοτήτων.
3. Μητρώο μελών Εργαστηρίου.
4. Αρχείο ερευνητικών δραστηριοτήτων.
5. Βιβλίο περιουσιακών στοιχείων (πάγιος εξοπλισμός).
Β. Προαιρετικά:
1. Φάκελος οικονομικών στοιχείων κάθε έτους.
2. Φάκελος ετήσιου απολογισμού δραστηριοτήτων.
3. Κατάλογος επιστημονικών βιβλίων και περιοδικών.
4. Αρχείο ερευνητικών δεδομένων.
5. Βιβλίο αποθήκης/υλικών (αναλώσιμων).
6. Μηχανογραφημένο αρχείο πληροφοριών για τις
υπηρεσίες προς τρίτους.
Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από
την ισχύουσα νομοθεσία ή κρίνεται απαραίτητο για το
Εργαστήριο.
Άρθρο 9
Τίτλος-Σφραγίδα
1. Ο τίτλος του Εργαστηρίου είναι «Εργαστήριο Ηλεκτρονικής Επιχειρηματικής Ευφυΐας» και αναγράφεται
σε κάθε έντυπό του, μαζί με το λογότυπό της Σχολής και
του ΕΛΜΕΠΑ. Ο τίτλος του Εργαστηρίου στην Αγγλική
γλώσσα είναι «e-Business Intelligence Laboratory» με
συντομογραφία «e-BI Lab».
2. Το Εργαστήριο χρησιμοποιεί για την αλληλογραφία
του στρογγυλή σφραγίδα όμοια με αυτή του Τμήματος
και αναγράφει στον εσώτερο κύκλο «Εργαστήριο Ηλεκτρονικής Επιχειρηματικής Ευφυΐας».
3. Ανάλογη σφραγίδα με τα στοιχεία στην Αγγλική
γλώσσα χρησιμοποιεί το Εργαστήριο για την ξενόγλωσση αλληλογραφία του.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 22 Ιανουαρίου 2024
Ο Πρύτανης
ΝΙΚΟΛΑΟΣ ΚΑΤΣΑΡΑΚΗΣ
Ι
Αριθμ. 1564
(3)
Καθιέρωση με αποζημίωση υπερωριακής,
νυκτερινής και εξαιρέσιμων ημερών εργασίας
του μόνιμου προσωπικού και του προσωπικού
με σχέση εργασίας ιδιωτικού δικαίου του Γ.Ν.Α.
«ΙΠΠΟΚΡΑΤΕΙΟ», για το έτος 2024.
Ο ΔΙΟΙΚΗΤΗΣ
ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΑΘΗΝΩΝ
«ΙΠΠΟΚΡΑΤΕΙΟ»
Έχοντας υπόψη:
1. Το άρθρο 3 του ν. 3329/2005 «Εθνικό Σύστημα Υγείας και Κοινωνικής Αλληλεγγύης και λοιπές διατάξεις»
(Α’ 81).
2. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
3. Τις διατάξεις του άρθρου  12 του ν.  4316/2014
(Α’ 270), όπως τροποποιήθηκε με την παρ. 8 του άρθρου 34 του ν. 4351/2015 (Α’ 164).
4. Την υπό στοιχεία Γ4β/65222/27-12-2023 απόφαση του Υφυπουργού Υγείας «Καθιέρωση με αμοιβή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 772/02.02.2024
υπερωριακής, νυχτερινής και εξαιρέσιμων ημερών εργασίας του μόνιμου προσωπικού καθώς και του προσω-
πικού με σχέση εργασίας ιδιωτικού δικαίου των Νοσοκομείων του ΕΣΥ, των Μονάδων Πρωτοβάθμιας Φροντίδας
Υγείας ανά Υγειονομική Περιφέρεια και του ΕΚΑΒ για το
έτος 2024» (Β’ 7453).
5. Την υπ’ αρ. 2396/16-1-2024 απόφαση του Διοικητή
της 1ης ΥΠΕ «Κατανομή ποσού για αμοιβή υπερωριακής,
νυχτερινής και εξαιρέσιμων ημερών εργασίας του μόνιμου προσωπικού και του προσωπικού με σχέση εργασίας
ιδιωτικού δικαίου των Νοσοκομείων αρμοδιότητας 1ης
Υγειονομικής Περιφέρειας Αττικής, έτους 2024» με την
οποία εγκρίθηκε το ποσό των ενός εκατομμυρίου διακοσίων δέκα χιλιάδων ευρώ (1.210.000,00 €) για το Γ.Ν.Α.
«ΙΠΠΟΚΡΑΤΕΙΟ» (ΑΔΑ: 9Ζ1Ξ469Η26- ΛΩΥ).
6. Την υπό στοιχεία Γ4β/Γ.Π.οικ.68312/21-12-2023 «Παράταση θητείας του Αναπληρωτή Διοικητή του Γ.Ν.Α.
“ΙΠΠΟΚΡΑΤΕΙΟ”, αρμοδιότητας της 1ης Υ.ΠΕ. Αττικής
ΚΑΡΟΥΖΟΥ ΙΩΑΝΝΗ» (Υ.Ο.Δ.Δ. 1392).
7. Το γεγονός ότι υπάρχει έλλειψη προσωπικού, το
Νοσοκομείο λειτουργεί σε 24ωρη βάση και προκειμένου οι Υπηρεσίες να είναι συνεπείς στις υποχρεώσεις
τους, απαιτείται απασχόληση κατά τις νυχτερινές ώρες
και εξαιρέσιμες ημέρες αλλά και πέραν του ωραρίου,
καθημερινές και αργίες, αποφασίζουμε:
1. Καθιερώνουμε με αποζημίωση υπερωριακή απασχόληση, απογευματινή, νυκτερινή εργασία και εργασία
κατά τις Κυριακές και εξαιρέσιμες ημέρες, των μονίμων
υπαλλήλων και των υπαλλήλων με σχέση εργασίας ιδιωτικού δικαίου του Γ.Ν.Α. «ΙΠΠΟΚΡΑΤΕΙΟ» καθώς και
νυκτερινή εργασία και εργασία κατά τις Κυριακές και
εξαιρέσιμες ημέρες προς συμπλήρωση της εβδομαδιαίας υποχρεωτικής, για το έτος 2024 ως εξής:
α) 750 υπάλληλοι για 150.000 ώρες απογευματινής
υπερωριακής εργασίας
β) 50 υπάλληλοι για 10.000 ώρες νυκτερινής καθ’ υπέρβαση εργασίας
γ) 85 υπάλληλοι για 16.500 ώρες καθ’ υπέρβαση εργασίας κατά τις Κυριακές και εξαιρέσιμες ημέρες
δ) 810 υπάλληλοι για 360.000 ώρες νυκτερινής
εργασίας και εργασίας κατά τις Κυριακές και εξαιρέσιμες ημέρες προς συμπλήρωση της εβδομαδιαίας υπο-
χρεωτικής.
2. Η απογευματινή υπερωριακή εργασία ορίζεται ανά
εξάμηνο μέχρι εκατό είκοσι (120) ώρες ανά υπάλληλο
και η υπερωριακή εργασία για νυκτερινές ώρες, Κυριακές και εξαιρέσιμες ημέρες, ορίζεται ανά εξάμηνο μέχρι
ενενήντα έξι (96) ώρες κατά περίπτωση ανά υπάλληλο.
3. Το συνολικό ετήσιο κόστος της αποζημίωσης των
παραπάνω ωρών ανέρχεται σε 1.210.000,00 € (ΚΑΕ
0261, 0263) κι έχει εγκριθεί για τον Φορέα με την υπ’ αρ.
2396/16-1-2024 απόφαση του Διοικητή της 1ης Υγειονομικής Περιφέρειας Αττικής.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 18 Ιανουαρίου 2024
Ο Διοικητής κ.α.α.
Ο Αναπληρωτής Διοικητής
ΙΩΑΝΝΗΣ ΚΑΡΟΥΖΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 772/02.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200772.pdf | Tokens: 31603]